**קסניה אנטולייבנה סוֹבְּצַ'ק** (ברוסית: **Ксе́ния Анато́льевна Собча́к**; נולדה ב-5 בנובמבר 1981) היא פוליטיקאית, עיתונאית, שחקנית, מנחת טלוויזיה, שדרנית רדיו, אשת חברה, ופעילה פוליטית וציבורית רוסייה. בעלת ערוץ יוטיוב עם כשלושה מיליון עוקבים וחשבון טלגרם עם למעלה ממיליון עוקבים. סובצ'ק היא בתם הצעירה של ראש עיריית סנקט פטרבורג הראשון שנבחר באופן דמוקרטי בין השנים 1991-1996 אנטולי סובצ'אק והסנאטורית לודמילה נרוסובה.

סובצ'ק הייתה חברה במועצת התיאום של האופוזיציה הרוסית (22 באוקטובר 2012 — 19 באוקטובר 2013), וחברת המועצה הפוליטית של מפלגת היוזמה האזרחית משנת 2017. ב-18 באוקטובר 2017 הכריזה על התמודדותה לתפקיד נשיאת הפדרציה הרוסית לבחירות לנשיאות רוסיה 2018 ובכך, הייתה למועמדת הצעירה ביותר בהיסטוריה בגיל 36.

לאורך השנים הייתה ידועה כמנחת תוכניות הריאליטי "בית-2" (TNT), "בלונדיניות על שוקולד" (Muz-TV), "הגיבור האחרון" (הערוץ הראשון) ומגישת התוכניות "מחלקת המדינה 2" (סנוב), "סובצ'ק חי" (גשם) ותוכנית הרדיו "ברבאקה והזאב האפור" לצד סרגיי קלברסקי בתחנת הרדיו "דוז'ד כסף".

במרץ 2022 בעת הפלישה הרוסית לאוקראינה, פורסם כי נמלטה לישראל. באפריל פורסם כי היא ובנה קיבלו אזרחות ישראלית.

ביוגרפיה
--------

סובצ'ק נולדה בלנינגרד שבברית המועצות (כיום סנקט פטרבורג ברוסיה). הוריה הם אנטולי סובצ'ק, ראש עיריית סנקט פטרבורג בין השנים 1991-1996 (שולדימיר פוטין שימש כסגנו) ולודמילה נארוסובה, סנאטורית לשעבר וחברת מפלגת רוסיה הוגנת. סבה מצד אמה היה יהודי, וסובצ'ק מגדירה עצמה כחלק מהמורשת היהודית. היא סיפרה כי משפחתה והיא חוו אנטישמיות לאורך השנים.

בילדותה למדה סובצ'ק בבית הספר לבלט הצמוד לתיאטרון מריאינסקי ולבית הספר לאמנות של מוזיאון ההרמיטז' בלנינגרד. לאחר מכן בשנת 1998 עזבה את לימודיה עבור אוניברסיטת הרצן (רו') והתקבלה ללימודים במחלקה ליחסים בינלאומיים באוניברסיטת סנקט פטרבורג. ב-2001 עברה למוסקבה והתקבלה לתוכנית ליחסים בינלאומיים של המכון הממלכתי ליחסים בינלאומיים של מוסקבה. שנה לאחר מכן התקבלה לתוכנית תואר שני במחלקה לפוליטיקה באותו המכון.

### תיק פלילי ובריחה מרוסיה

באוקטובר 2022 נודע כי סובצ'ק חשודה בתיק פלילי של מנהלה המסחרי קיריל סוחנוב על סחיטת 11 מיליון רובל מראש רוסטך סרגיי צ'מזוב על אי הפצת מידע פוגעני בערוץ הטלגרם.

בליל ה-26 באוקטובר 2022 יצאה סובצ'ק באמצעות דרכון ישראלי מרוסיה דרך בלארוס לליטא.

קריירת בידור
------------

### טלוויזיה, מוזיקה וקולנוע

סובצ'ק, 2010
סובצ'ק החלה להתפרסם בשנת 2004 כשהנחתה את העונה השנייה של תוכנית הריאליטי "בית-2" והמשיכה להנחות את העונות הבאות עד שעזבה את הפרויקט בשנת 2012.

בשנת 2007 הקליטה סובצ'ק את השיר "רקוד איתי" (Потанцуй со мной) עם הראפר הרוסי טימאטי. בתקשורת הרוסית ייחסו אז את הקלטת השיר וצילום הווידאו קליפ למערכת יחסים רומנטית בין סובצ'ק וטימאטי.

בשנים 2008 - 2010 הנחתה את תוכניות הטלוויזיה "מי לא רוצה להיות מיליונר?", "הגיבור האחרון-6", ו"חייה המתוקים של בלונדינית", טקס פרסי Muz-TV, התוכנית "שני כוכבים" ואת העונה העשירית של מפעל הכוכבים.

ב-2010 אירחה את התוכנית "חירות החשיבה" בערוץ 5.

מאז 2011 סובצ'ק הנחתה את תוכנית הראיונות "סובצ'ק לייב" בערוץ דוז'ד ותחרות מלכת היופי "טופ מודל ברוסית" בMuz-TV.

ב-7 בספטמבר 2012 ערוץ MTV רוסיה שידר את הפרק הראשון של תוכנית הטוק שואו "מחלקת המדינה עם קסניה סובצ'ק". התוכנית נועדה לכסות נושאים חברתיים ופוליטיים ובפרק הראשון נקרא "לאן פוטין מוביל אותנו?" ובמסגרתה רואיינו אנשי האופוזיציה הרוסית, סרגיי אודלצוב מתנועת חזית השמאל ואיליה יאשין מתנועת סולידריות ופעילת איכות הסביבה יבגניה צ'יריקינה. אך התוכנית הורדה מהמרקע לאחר אותו פרק לאחר שהפרק השני היה אמור לכלול ראיון עם אלכסיי נבלני הידוע כמתנגד חריף לשלטונו של פוטין. נציגי הערוץ טענו כי התוכנית הורדה בשל "חוסר התעניינות מקהל הצופים".

בשנת 2020 החלה להנחות את תוכנית הראיונות "דוק טוק" בערוץ הראשון ברוסיה.

סובצ'ק ניסתה את כוחה גם בתחום המשחק וגילמה תפקיד קטן בסרט "גנבים וזונות" משנת 2004, והופיעה במספר סרטי קולנוע קומיים במשך השנים בהם היטלר קאפוט, רז'בסקי נגד נפוליאון ומספר אחת.

פעילות פוליטית
--------------

### רקע

סובצ'ק במהלך המחאות ברוסיה (2011)
אביה של סובצ'ק, אנטולי, היה הפרופסור למשפטים של ולדימיר פוטין וגם דמיטרי מדבדב באוניברסיטת לנינגרד. הוא בנה מערכת יחסים הדוקה עם פוטין, בפרט, ובשנת 1991 עזר להשיק את הקריירה שלו בפוליטיקה כשהיה ראש עיריית סנט פטרסבורג. פוטין עזר אז לאנטולי לברוח מרוסיה כשהוא מבוקש באשמת שחיתות. על פי החדשות במוסקבה, "חיבתו המדווחת של פוטין למשפחת סובצ'ק היא האמונה הרווחת שנותנת לקסניה סובצ'ק מעמד מוגן, מה שעשוי גם להסביר את נועזותה", כגון פגישתה באוקטובר 2011 עם וסילי יאקמנקו, מנהיגה השנוי במחלוקת של מפלגת נאשי, כשנזפה בו על שאכל במסעדה יקרה במוסקבה ופרסמה סרטון של המפגש באינטרנט.

לאחר שהליך הבחירות לדומה שנערכו ב-4 בדצמבר 2011, ספג ביקורת רבה על זיופים ואי סדרים סובצ'ק הצטרפה לתנועת המחאה שיצאה להפגין ברחובות. היא אף נטלה חלק במחאות נגד בחירתו מחדש של פוטין לנשיאות ועבדה כמשקיפה בבחירות לנשיאות שנערכו ב-4 במרץ 2012. היא הייתה ממנהיגי המחאה שנחקרו על ידי השלטונות, לאחר שחוקרי ועדת החקירות של רוסיה ערכו חיפוש בדירתה במוסקבה ב-12 ביוני 2012.

### הבחירות לנשיאות רוסיה 2018

הלוגו הרשמי של סובצ'ק לקמפיין הנשיאות, 2018
סובצ'אק הכריזה על מועמדותה לבחירות לנשיאות רוסיה 2018 ב-18 באוקטובר 2017. לפני ההודעה על כוונתה, שוחחה על הנושא באופן אישי עם פוטין. בתגובתה לאירוע אמרה כי, "עם ולדימיר ולדימירוביץ', המשפחה שלי הייתה קשורה להרבה מאוד... אז הרגשתי נכון להגיד שקיבלתי החלטה כזו". פוטין בתגובה הצהירה בפני סובצ'ק כי "לכל אדם יש זכות לקבל החלטות משלו והוא חייב להיות אחראי להן".

סובצ'ק במהלך קמפיין הבחירות לנשיאות רוסיה 2018
בספטמבר 2017, לפני הודעתה על התמודדות, הודיע פוטין על כוונותיה הנשיאותיות של סובצ'ק במסיבת עיתונאים בפסגת ה-9 של בריקס, כי "לכל אדם יש את הזכות למנות את עצמו בהתאם לחוק. קסניה סובצ'ק אינה יוצאת דופן. אני מכבד את אביה אנטולי סובצ'ק, אני מאמין שהוא היה דמות יוצאת דופן בהיסטוריה הרוסית העכשווית. אני אומר את זה בלי שמץ של אירוניה. הוא היה הגון מאוד, מילא תפקיד גדול בגורל שלי. מגיע לה להתמודדות על נשיאות, דברים בעלי אופי אישי אינם יכולים למלא תפקיד משמעותי. זה תלוי באיזו תוכנית היא מציעה, אם היא אכן תתמודד, וכיצד תבנה את הקמפיין שלה לנשיאות".

מסספר ספקנים האשימו את סובצ'ק בהיותו משכן של פוטין הכפוף לערער את מועמד האופוזיציה אלכסיי נבלני בטענה כי הקרמלין בוחר לעיתים קרובות מועמד ליברלי בעל פרופיל גבוה להתמודד בבחירות כחלק ממדיניותו של "דמוקרטיה מנוהלת" שבה פוטין מנסה לשלוט בכל התהליך. ספקנים אחרים חושדים שמועמדותה של סובצ'ק עוסקת בעיקר בבניית המותג שלה. סובצ'ק לא האמינה שהיא תוכל לנצח מול פוטין בשנת 2018, אך הצהירה כי נמצאת בפוליטיקה לטווח הארוך באומרה "כמובן שאני רוצה להיות נשיאה, אני רוצה לנצח, אבל אני גם רוצה להיות כנה. במערכת שנוצרה על ידי פוטין, רק פוטין יכול לנצח. אני מציאותית לגבי מי יהפוך לנשיא".

בספטמבר 2018 הודיעה על כוונתה להתמודד לתפקיד מושלת העיר סנקט פטרבורג, בבחירות שייערכו בתוך שנה. עם זאת, מאוחר יותר הסירה את מועמדותה.

ב-15 במרץ 2018 הודיעה סובצ'ק יחד עם דמיטרי גודקוב על הקמת מפלגה פוליטית חדשה על בסיס מפלגת היוזמה האזרחית בשם "מפלגת השינויים". במהלך סיום הקמפיין לנשיאות, זכתה סובצ'ק ב-1.68% מהקולות (1,238,031 מצביעים) והייתה למקום הרביעי מאחורי ולדימיר ז'ירינובסקי, פאבל גרודינין וולדימיר פוטין. אחת ממטרות המפלגה היא להצליח להיכנס להרכב הדומה בבחירות הפרלמנטריות שייערכו בשנת 2021.

עמדותיה
-------

כיום סובצ'ק מתייחסת בביקורתיות כלפי המדיניות הפוליטית של הנשיא פוטין. למרות שהודיעה כי הצביעה בעבר "בשמחה" לפוטין כשהייתה צעירה יותר, אך לא תעשה זאת יותר. בבחירות לנשיאות רוסיה 2012, סובצ'ק הצהירה כי הצביעה למיכאיל פרוחורוב, מנהיג מפלגת המצע האזרחי.

### כלכלה

סובצ'אק תומכת בקפיטליזם בשוק החופשי והפרטה. היא מתארת את דעותיה הכלכליות באומרה,

> 
> "רוסיה היא מדינה של כלכלה חופשית עם מגזר ממלכתי חזק. יש להפריט את כל תאגידי המדינה הגדולים עם הגבלות על עסקים. המדינה לא צריכה לשלוט באף סקטור בכלכלה, חלקה של המדינה במפעלים ובתעשיות צריך להיות מוגבל לפירוק מונופולים. רכוש פרטי צריך להיות מוגן על פי חוק, סקירת כל בעלות והלאמה אפשרית רק על בסיס החזר על בסיס הערכות שוק עצמאיות. רפורמה בחקיקה ובשיטות הרגולציה בתחום המס אמורה לעורר פיתוח יזמות פרטית, עסקים קטנים ובינוניים, פיתוח טכנולוגי וחדשני של ארגונים וחינוך. יש לצמצם באופן משמעותי את רשימת ענפי המשק המורשים".
> 
> 
> 
> 

### פמיניזם

סובצ'ק מתארת את עצמה כפמיניסטית ומגחיכה את היעדרן של ייצוג נשים בתעשייה ובפוליטיקה,

> 
> "כמעט 500 מקצועות כבדים ברוסיה סגורים רשמית בפני נשים. אבל בין כל האחרים - משכורתה של אישה נמוכה בכמעט 30% מזה של גבר. בין החברות החשובות במדינה, נשים עומדות בראש 5% בלבד.... בכל מקרה, חצי מאוכלוסיית המדינה ראויה לקול נשי לראשונה מזה 14 שנים במשחקים הגבריים הללו לכאורה".
> 
> 
> 
> 

סובצ'ק בעת השתתפותה במסיבת העיתונאים של ולדימיר פוטין בשנת 2017
### סיפוח האי קרים

סובצ'ק סבורה כי, לאחר שרוסיה סיפחה את חצי האי קרים מאוקראינה בשנת 2014, המדינה הפרה את הסכם מזכר בודפשט משנת 1994. היא טענה ב-24 באוקטובר 2017 כי "על פי הסכמים אלה, סיכמנו שהאי קרים הוא אוקראיני, וזה החשוב ביותר בשבילי". סובצ'ק הדגישה כי היא לא ראתה שהבעיה עם האי נפתרה לאחר סיפוחו באומרה, "אני מאמינה שצריך לדון בדברים האלה, חשוב מאוד לדון בהם ולחפש דרכים לצאת מהמצב הזה". היא הוסיפה כי "הדבר החשוב ביותר שרוסיה ואוקראינה צריכות לעשות עכשיו זה לשקם את הידידות ביננו בכל מחיר". במקביל, הציעה לערוך משאל עם חדש על מעמדו של קרים לאחר "קמפיין רחב ושווה". בדצמבר 2017 טענה כי נסיגה ללא תנאי של רוסיה מחצי האי קרים תוביל למלחמת אזרחים ברוסיה.

### נושאים נוספים

סובצ'ק הודיעה שאם תהפוך לנשיאה, היא תסיר פסל גופתו של ולדימיר לנין מהכיכר האדומה במוסקבה שכן לדעתה זהו אינדיקטור ל-"אורח חיים מימי הביניים במדינה". הצעתה הביאה לביקורת נרחבת, בעוד גנאדי זיוגאנוב קבע באומרה כי "זהו טרגי למדינה כאשר מופיעים קסניה וכדומה שאינם מכבדים את רצונה של מדינה נהדרת".

במהלך ראיונה עם חברות ההרכב המוזיקלי ט.א.ט.ו. - יוליה וולקובה ולנה קטינה בשנת 2021, הביעה סובצ'ק את תמיכתה בשוויון זכויות להט"ב ברוסיה והתנגדה לחוק נגד תעמולה גאה שאושר ביוני 2013 האוסר על הצגת תכנים הומוסקסואלים בציבור, בתקשורת ובמדיה בקרב ילדים באומרה כי הוא "צבוע ודוחה".

חיים אישיים
-----------

בשנת 2007 בזמן ראיונה עם הכלכלן הלטבי ולריז קרגינס בריגה, הוציאה יחד עם הכתבת ואוקסנה רובסי את הבושם "נשואה למיליונר". ב-28 בדצמבר 2008, סובצ'ק הייתה בטיסת אירופלוט ממוסקבה לניו יורק כאשר היא ונוסעים אחרים הודיעו כי הטייס היה שיכור לפני ההמראה. סובצ'ק השתמשה במעמדה החברתי ויצרה קשר עם נציגי אירופלוט והוציאה את הטייס מתאו. בשנת 2009, נכללה על ידי מגזין *Tatler* הרוסי ברשימת הרווקות הנחשקות ביותר במדינה. 

סובצ'ק ואימה, לודמילה נארוסובה וולדימיר פוטין ב-29 בנובמבר 2003
בשנת 2012 הייתה סובצ'ק בקשר עם פעיל האופוזיציה איליה יאשין מתנועת סולידריות. באותה שנה בחודש דצמבר דווח כי מכרה את חלקה בבעלותה ביורוסט (קמעונאית הטלפונים הניידים הגדולה ביותר ברוסיה לשעבר) עבור 2.3 מיליון דולר. ב-1 בפברואר 2013 נישאה לשחקן הקולנוע מקסים ויטורגן וב-18 בנובמבר 2016 נולד בנם הראשון. בסוף 2018 נפרדה מויטורגן והחל לנהל מערכות יחסים עם המשורר קונסטנטין בוגומולוב. ב-13 בספטמבר 2019 השניים נישאו.

בשנת 2015, הצהירה סובצ'ק שאם תהיה אי פעם אפשרות לרדיפה פוליטית נגדה, היא חשבה על הגירה או על קבלת דרכון ישראלי, אך תעדיף את ארצות הברית בה תוכל למצוא קהילה דוברת רוסית באומרה, ""אני פטריוטית גדולה מאוד. אני מאוד אוהבת את העבודה שלי, את העיר, את החברים שלי. ואם מחר תהיה מלחמה, אז המקום להגירה יצטרך להיות מקום דובר רוסית. אני חייבת לעבוד ברוסית".

על פי מגזין פורבס לשנת 2017 סובצ'ק היא הסלבריטית בעלת השכר העשירי הגדול ביותר ברוסיה, שכן שכרה השנתי מעבודות התקשורת שלה עומד על כ-2.1 מיליון דולר בשנה. מיקומה באותה שנה ירד בהשוואה לדירוגה ב-2015 במקום החמישי ובמקום השביעי ב-2021.

קישורים חיצוניים
----------------

ויקישיתוף מדיה וקבצים בנושא **קסניה סובצ'ק** בוויקישיתוף
* אתר האינטרנט הרשמי של קסניה סובצ'ק
* קסניה סובצ'ק, ברשת החברתית פייסבוק

* קסניה סובצ'ק, ברשת החברתית אקס (טוויטר)

* קסניה סובצ'ק, ביישום טלגרם

* קסניה סובצ'ק, ברשת החברתית אינסטגרם

* קסניה סובצ'ק, ברשת החברתית טיקטוק

* קסניה סובצ'ק, ברשת החברתית VK

* קסניה סובצ'ק, סרטונים בערוץ היוטיוב

* קסניה סובצ'ק, במסד הנתונים הקולנועיים IMDb (באנגלית)

* קסניה סובצ'ק, במסד הנתונים הקולנועיים KinoPoisk (ברוסית)

* קסניה סובצ'ק, באתר MusicBrainz (באנגלית)
* אתר קמפיין בחירות 2018 של סובצ'ק
* קסניה סובצ'ק באתר פורבס
* קסניה סובצ'ק באתר תחנת הרדיו "כסף"
* אתר למנויים בלבד  איתמר אייכנר, הרוסים עליה, באתר "ידיעות אחרונות", 8 בפברואר 2018

הערות שוליים
------------

1. ↑  She has a TV show and a Porsche. Now Moscow's Paris Hilton wants a party too
2. ↑  "פריס הילטון הרוסיה" מצטרפת להפגנות נגד פוטין, באתר וואלה!‏, 21 בפברואר 2012
3. ↑  Ксения Собчак — биография, анкета, фото, видео, новости — 7Дней.ру
4. 1 2 3  זמן ישראל, דיווח: בנט, לפיד וגנץ מתנגדים להעברת ציוד הגנתי לאוקראינה, באתר זמן ישראל, 7 במרץ 2022
5. ↑  Lenta.ru: Россия: Политика: Координационный совет оппозиции прекратил своё существование
6. ↑  "פריס הילטון הרוסייה" רצה לנשיאות רוסיה ומעצבנת בכירים באופוזיציה, באתר ‏מאקו‏, 19 באוקטובר 2017
7. ↑  פריס הילטון הרוסיה תתמודד נגד פוטין בבחירות
8. ↑  "פריס הילטון של רוסיה" תתמודד נגד פוטין על הנשיאות
9. ↑  אתר למנויים בלבד בובה של השלטון או אופוזיציה לפוטין: סלבריטאית רוסיה תרוץ לנשיאות, באתר הארץ, 19 באוקטובר 2017
10. ↑  רוצה "פוליטיקה חדשה": כוכבת טלוויזיה תתמודד לנשיאות מול פוטין, באתר וואלה!‏, 18 באוקטובר 2017
11. ↑  בת המנטור של פוטין הודיעה כי תרוץ לנשיאות
12. ↑  אתר למנויים בלבד ליזה רוזובסקי, העיתונאית והפוליטיקאית הרוסייה קסניה סובצ'ק קיבלה אזרחות ישראלית, באתר הארץ, 9 באפריל 2022
13. ↑  Ksenia Sobchak
14. ↑  קסניה תיארה את שורשיה היהודיים, 2013, קישור (ברוסית)
15. ↑  Michal Kranz, Meet 'Russia's Paris Hilton' Ksenia Sobchak, the 36-year-old socialite challenging Putin for the Russian presidency, Business Insider (באנגלית אמריקאית)
16. ↑  Evan Gershkovich, Ksenia Sobchak, Russia’s Star Presidential Candidate, Will Be Heard, The Moscow Times, ‏2017-10-26 (באנגלית)
17. ↑  "בת המנטור של פוטין" ברחה מרוסיה עם דרכון ישראלי, באתר ynet, 26 באוקטובר 2022
18. ↑  דיווח: בת חסות של פוטין נמלטה לליטא לאחר שמתחה ביקורת על המלחמה באוקראינה, באתר וואלה!‏, 27 באוקטובר 2022
19. ↑  Sobchak Quits 'Dom 2'
20. ↑  Собчак собралась на выборы без политической программы |, rosregistr.ru
21. ↑  кто не хочет стать миллионером онлайн
22. ↑
23. ↑  MTV объясняет появление "Госдепа с Ксенией Собчак" запросом аудитории - РИА Новости, 08.02.2012
24. ↑  Телеканал MTV приостановил ток-шоу "Госдеп с Ксенией Собчак" - РИА Новости, 14.02.2012
25. ↑  Kseniya Sobchak - Biography, Internet Movie Data Base
26. ↑  Russia's Scandalous 'It Girl' Remakes Herself as an Unlikely Face of Protest,
 The New York Times
27. ↑  Ksenia Sobchak, the Stiletto in Putin’s Side, New York Times Magazine
28. ↑  מתמודדת אמיצה או שחקנית? היריבה של פוטין מחממת מנועים
29. ↑  כוכבת ריאליטי ודוגמנית פלייבוי רצה לנשיאות רוסיה, באתר מעריב אונליין, 24 בדצמבר 2017
30. ↑  Russia gets a new candidate for president. Is she serious?, Washington Post
31. ↑  Собчак встретилась с Путиным до объявления об участии в выборах, Ведомости (ברוסית)
32. ↑  Путин прокомментировал возможное участие Ксении Собчак в выборах президента, Ведомости (ברוסית)
33. ↑  MacFarquhar, Neil (2017-11-30). "Seeking Russian Presidency, Socialite Hits the Campaign Trail". *The New York Times* (באנגלית אמריקאית). ISSN 0362-4331. נבדק ב-2021-09-04.
34. ↑  Эксперты обсудили шансы Ксении Собчак избраться на пост губернатора Петербурга - Online812'), online812.ru (ברוסית)
35. ↑  "Гудков объявил о создании вместе с Собчак Партии перемен". РБК. נבדק ב-2018-03-15.
36. ↑  Results of Russian Presidential Elections 2018, www.cikrf.ru
37. ↑  "Дмитрий Гудков и Ксения Собчак создадут "Партию перемен"". *Interfax.ru*. 2018-03-15.
38. 1 2  Мое главное слово – "свобода"!, Радио Свобода (ברוסית)
39. 1 2  Ксения Собчак объявила об участии в выборах президента России, Ведомости (ברוסית)
40. ↑  Ксения Собчак: вопрос о принадлежности Крыма нужно обсуждать, vesti.ru (ברוסית)
41. 1 2  Putin's rival Ksenia Sobchak: Crimea belongs to Ukraine under law, www.unian.info (באנגלית)
42. ↑  Sobchak stands for new referendum in Crimea, www.unian.info (באנגלית)
43. ↑  Sobchak says civil war to start in Russia if Crimea returned to Ukraine, www.unian.info (באנגלית)
44. ↑  Ксения Собчак предложила убрать тело Ленина с Красной площади, ТАСС
45. ↑  Зюганов испугался предложения Собчак убрать тело Ленина с Красной площади, lenta.ru
46. ↑  *ТАТУ: 20 лет спустя! Главная российская группа в мире*, נבדק ב-2021-09-04
47. ↑  Subbota, web.archive.org, ‏2007-10-23
48. ↑  אתר למנויים בלבד  Adrian Blomfield, Moscow Correspondent, ‏Aeroflot says drunk pilot 'no big deal', The Telegraph, 3 February 2009
49. ↑  Russia's most desirable single women (photo) - Pravda.Ru, web.archive.org, ‏2009-09-29
50. ↑  СМИ: К.Собчак рассталась с И.Яшиным, РБК (ברוסית)
51. ↑  Ksenia Sobchak thanked her father for the family happiness, web.archive.org, ‏2017-10-30
52. ↑  Ксения Собчак и Константин Богомолов обвенчаются: журналистка подтвердила свою свадьбу, viva.ua (ברוסית)
53. ↑  Ксения Собчак, Forbes.ru (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1161695621
* ISNI: 0000 0004 4972 3015
* LCCN: n2006087618
* LNB: 000213082
* MusicBrainz: 00b08e86-6b61-431c-8338-f8fc825db6c1
* SUDOC: 186084803
* VIAF: 316005840
* WorldCat: lccn-n2006087618

 |